Tresnitt av Jost Ammann fra den tyske militærboka *Frundsberger Kriegsbuch* fra 1525 som viser prylestraffen spissrot (*Spiessgasse, Spießrutenlaufen* eller *Gassenlaufen* på tysk). Under spissrotgang måtte den dømte soldaten gå mellom rekkene av hånende kollegaer som stakk eller pisket ham.
**Spissrotgang** er å gå spissrot (fra tysk, lavtysk av *spiess*, «spisst redskap» og *rute*, «kjepp»). Det er en gammel, først og fremst militær straffemetode der den dømte måtte løpe eller gå «spissrot», det vil si passere sakte og med bar rygg mellom to rekker av hånende soldater som pisket og stakk offeret med kvister eller spyd.

Historikk
---------

Spissrotgang (*skvoz stroi*) i Det russiske keiserriket 1845
Den amerikanske pioneren Jonathan Alder (1773–1849) løper spissrotgang (*Running the Gauntlet*) som opptaksritual blant shawnee-indianerne. Illustrasjon: *Tecumseh and the Shawnee Prophet*, 1878 
Metoden hadde sin opprinnelse i den romerske skikken *fustuarium*. Straffen ble særlig idømt hvis soldaten hadde uteblitt fra tjenesten eller forsøkt å desertere. På grunn av den offentlige ydmykelsen blant soldatkollegene, var også spissrotgang en type skamstraff.

Spissrotgang ble opphevet i Norge i 1814, i Danmark først i 1846 da den ble erstattet med fengselsstraff.

* Bruk av spissrotgang (i bakgrunnen) under Den tyske bondekrigen 1524–1525. Foran ber greve Ludwig von Helfensteins hustru opprørsbøndene utenfor Weinsberg om nåde for sin mann. Gravering: Matthäus Merian d.e. rundt 1629Bruk av spissrotgang (i bakgrunnen) under Den tyske bondekrigen 1524–1525. Foran ber greve Ludwig von Helfensteins hustru opprørsbøndene utenfor Weinsberg om nåde for sin mann. Gravering: Matthäus Merian d.e. rundt 1629
* Spissrotgang (Spießrutenlauf) som militærstraff i Preussen på 1700-tallet. I bakgrunnen piskes et offer.  Kobberstikk: Nikolaus Chodowiecki 1776Spissrotgang (*Spießrutenlauf*) som militærstraff i Preussen på 1700-tallet. I bakgrunnen piskes et offer.  Kobberstikk: Nikolaus Chodowiecki 1776
* Spissrotgang (Running the Gauntlet på engelsk) under Den anglo-spanske krigen (1727–29)Spissrotgang (*Running the Gauntlet* på engelsk) under Den anglo-spanske krigen (1727–29)
* Spissrotgang (Spidsrodsløben) i Gothersgades Eksercerhus i København, en militær avstraffelse som Danmark avskaffet 1846. Trommingen skulle overdøve offerets skrik.  Tegning: Peter Klæstrup (1820–1882)Spissrotgang (*Spidsrodsløben*) i Gothersgades Eksercerhus i København, en militær avstraffelse som Danmark avskaffet 1846. Trommingen skulle overdøve offerets skrik.  Tegning: Peter Klæstrup (1820–1882)

Ordbakgrunn og overført betydning
---------------------------------

Selve ordet *spissrot* kommer fra det danske *spidsrod* som igjen stammer fra de tyske ordene for «spisst» og «kjepp» eller «ris» (*Rute*).

I dag brukes uttrykket «spissrotgang» om å måtte passere en nysgjerrig, kritisk eller hånende menneskemengde eller å måtte innrømme sin skyld på en ydmykende måte, nesten synonymt med kanossagang og «å krype til korset».

Se også
-------

* Kanossagang
* Pryl
* Kakstryking
* Steining
* Straff
* Ydmykelse
* Gapestokk

Referanser
----------

1. ↑  «spissrotgang», *Bokmålsordboka*
2. ↑  «spissrot», *Bokmålsordboka*
3. ↑  Oppslagsordet «Spidsrod» i *Ordbog over det danske sprog*

|  |  |
| --- | --- |
| Oppslagsverk/autoritetsdata | Store Danske Encyklopædi
 |